ఉక్కు మంత్రిత్వ శాఖ
భారత దేశాన్ని ఆత్మనిర్భర్గా తయారు చేసేందుకు ఉక్కు పరిశ్రమ అధినేతలు కృషి చేయాలిః శ్రీ ధర్మేంద్ర ప్రదాన్ విజ్ఞప్తి
- సంపద సృష్టికి పరిశ్రమలకు ఒకే స్థాయిలో తగు అవకాశాలను అందించాలని ప్రభుత్వం లక్ష్యంగా పెట్టుకుంది
దేశాన్ని ఆత్మనిర్భర్గా తయారు చేయడానికి తగిన పారదర్శక విధానాలతో పని చేయాలని, ఉపాధి అవకాశాలను కల్పించాలని ఉక్కు పరిశ్రమల నాయకులకు కేంద్ర ఉక్కు, పెట్రోలియం, సహజ వాయువు శాఖల మంత్రి శ్రీ ధర్మేంద్ర ప్రదాన్ విజ్ఞప్తి చేశారు. సంపద సృష్టి కోసం వివిధ విధాన సంస్కరణలతో పరిశ్రమలకు ఒకే స్థాయిలో.. తగిన అవకాశాలను అందించాలని తమ ప్రభుత్వం లక్ష్యంగా పెట్టుకుందని ఆయన అన్నారు. వ్యాపారం యొక్క సౌలభ్యాన్ని నిర్ధారించడానికి చక్కటి ప్రక్రియలు మరియు విధాన స్పష్టతలు రూపొందించబడ్డాయని ఆయన అన్నారు. ఉక్కు శాఖ మరియు పెట్రోలియం, సహజ వాయువు శాఖల వారి సహకారంతో ఇండియన్ ఛాంబర్ ఆఫ్ కామర్స్ అండ్ ఇండస్ట్రీ  వారు 'ఆత్మనిర్భర్ భారత్: ఫోకస్: డౌన్స్ట్రీమ్ ఇండస్ట్రీస్ ఇన్ స్టీల్, కెమికల్ అండ్ పెట్రో-కెమికల్ సెక్టర్' అనే అంశంపై ఏర్పాటు చేసిన ఈ-కాన్ఫరెన్స్లో మంత్రి శ్రీ ప్రదాన్ ముఖ్య అతిథిగా హాజరై ప్రసంగించారు. "దేశంలో మన పరిశ్రమలు సమాజానికి సంపదను సృష్టించడానికి గాను కనీస ప్రభుత్వాన్ని, గరిష్ట పాలన నిర్ధారించడం కీలకం. అవసరమైన మౌలిక సదుపాయాలను కల్పించడం ద్వారా వ్యాపారాలను సులభతరం చేయాలి ” అని అన్నారు. దేశీయపు అవసరాలను స్థానికంగానే తీర్చేందుకు వీలుగా ఉక్కు పరిశ్రమ వర్గాలు సమాయత్తం కావాలని ఆయన పరిశ్రమ అధినేతలకు పిలుపునిచ్చారు. సంకల్పం, సహకారంతో మా సమిష్టి ప్రయత్నాలు ఆత్మనిర్భర్ భారత్ తయారీకి మార్గం సుగమం చేస్తాయని అన్నారు.
ఆర్థిక వ్యవస్థ కోలుకుంటోంది..
కోవిడ్ మహమ్మారి వల్ల ఏర్పడిన మందగమనం నుండి దేశం తిరిగి కోలుకుంటోందని అన్నారు, బహుళ ఆర్థిక సూచికలు ఇప్పటికే భారత ఆర్థిక వ్యవస్థ తిరిగి పుంజుకోవడాన్ని సూచిస్తున్నాయని శ్రీ ప్రదాన్ అన్నారు. ఉత్పాదక రంగంలో వీక్షణీయమైన వృద్ధి ఉందని అన్నారు. 2019లో మైనస్ 6.6 గా నమోదైన దేశ ఎగుమతులు గత నెలలో 5.3 శాతం పెరిగాయన్నారు. రైల్వే సరుకు రవాణా 15 శాతం పెరిగిందని, విదేశీ ప్రత్యక్ష పెట్టుబడులు  కూడా పెరిగాయని, వివిధ ప్రాజెక్టులలో పెట్టుబడులు పెరుగుతున్నాయని.. ఇది సానుకూల వృద్ధి పథానికి దారి తీస్తుందని ఆయన పేర్కొన్నారు.
ఆత్మనిర్భర్ భారత్ తయారీలో ఒడిశాది కీలక పాత్ర..
దేశ ఆర్థిక పునరుద్ధరణ, స్వావలంబన భారతదేశం నిర్మాణంలో పరిశ్రమలు, వ్యాపారాలకు భారీ పాత్ర ఉన్నట్టుగా ఆయన పేర్కొన్నారు. ప్రధాన మంత్రి శ్రీ నరేంద్ర మోడీ సర్వోన్నత ఆలోచనల నుంచి ఉద్భవించి 'మిషన్ పూర్వోదయ' పథకం గురించి మంత్రి శ్రీ ధర్మేంద్ర ప్రదాన్ మాట్లాడుతూ.. ఈ మిషన్ తూర్పు భారతం ముందుండి సమతుల్య భారతదేశం అభివృద్ధికి పిలుపునిచ్చిందన్నారు. 'మిషన్ పూర్వోదయ' గ్రహించడం, ఆత్మనిర్భర్ భారత్ తయారీలో ఒడిశా కీలక పాత్ర పోషిస్తుందని శ్రీ ప్రదాన్ అన్నారు. సుసంపన్నమైన ఖనిజ వనరులను కలిగి ఉండడం ఒడిశాకు ఉన్న సహజ ప్రయోజనమని అన్నారు. పెద్ద ఓడ రేవులను కలిగి ఉండటం, ఖనిజ వనరులు స్థానికంగా పారిశ్రామిక వృద్ధికి ప్రత్యేకమైన అవకాశాల్ని అందిస్తోందని తెలిపారు. ఉక్కు పెట్రోకెమికల్ రంగం మరియు వాటి సహాయక పరిశ్రమలు అవకాశాలను మెరుగుపర్చడానికి తద్వారా.. వాటిని మరింత విస్తరించడానికి తగినట్టుగా సిద్ధంగా ఉన్నాయని ఆయన అన్నారు. ఓడ రేవులు నేతృత్వంలోని ఆర్థిక వ్యవస్థ ఒడిశాకు మేలు చేసేదిగా ఉందని మంత్రి శ్రీ ప్రదాన్ ఉద్ఘాటించారు. ఒడిశాలో దేశీయ జల రవాణా మార్గాల అభివృద్ధికి ప్రభుత్వం ఎంతగానో కృషి చేస్తోందని ఆయన అన్నారు. పారాదీప్ నౌకాశ్రయం భారత దేశపు సంఖ్యానౌకాశ్రయంగా ఉద్భవించిందని.. ధమ్రా మరియు గోపాల్పూర్ ఓడరేవులు ముఖ్యమైన పాత్రను పోషిస్తున్నాయన్నారు. ఉక్కు తయారీలో రాణించడానికి పరిశ్రమల నాయకులు ఒడిశాలోని గొప్ప ఖనిజ వనరులు, నైపుణ్యం కలిగిన శ్రామిక శక్తి మరియు ఒడిశా ప్రభుత్వ విధానాలను బాగా ఉపయోగించుకోవాలని మంత్రి శ్రీ ప్రదాన్ కోరారు. ఈ సమావేశంలో ఒడిశా హోం, పరిశ్రమలు, ఇంధన, ఎంఎస్ఎంఈ శాఖల మంత్రి, పరిశ్రమల నాయకులు, ఐఓసీఎల్ సంస్థ ఛైర్మెన్, ఒడిశా ప్రభుత్వం, ఐసీసీల సీనియర్ అధికారులు పాల్గొన్నారు.